b'\n_START_ARTICLE_\nLatinska Amerika\n_START_PARAGRAPH_\nLatinska Amerika je ozemlje, ki zavzema ve\xc4\x8dji del obeh Amerik, saj zajema vse panameri\xc5\xa1ke dr\xc5\xbeave, razen Zdru\xc5\xbeenih dr\xc5\xbeav Amerike in Kanade. _NEWLINE_Ime je dobila po dejstvu, da so bili kolonizatorji tega podro\xc4\x8dja Latinci; tj. \xc5\xa0panci, Portugalci in Francozi, kar je vidno v jeziku in obi\xc4\x8dajih._NEWLINE_\xc4\x8ce vzamemo za temelj Latinske Amerike latinsko poreklo, lahko re\xc4\x8demo, da se danes meja Latinske Amerike \xc5\xa1iri vse bolj proti severu, saj se v ju\xc5\xbene zvezne dr\xc5\xbeave vse ve\xc4\x8d naseljujejo (ilegalni) priseljenci iz Mehike, Srednje Amerike,...\n_START_SECTION_\nGospodarstvo\n_START_PARAGRAPH_\nV Mehiki na namakalnih poljih gojijo koruzo (Mehika je domovina koruze), fi\xc5\xbeol, bomba\xc5\xbe in tobak. Tropski pridelki kot so banane, kokos, kava in kakav pa prihajajo predvsem s planta\xc5\xbe ob Mehi\xc5\xa1kem zalivu. V\xc4\x8dasih so v Mehiki kopali predvsem zlato, danes pa prevladuje \xc4\x8drpanje nafte. Vse pomembnej\xc5\xa1a dejavnost v Mehiki postaja turizem._NEWLINE_V Medmorski Ameriki se ukvarjajo z monokulturnim poljedelstvom. Pridelujejo sladkorni trs, banane, ananas, kokos, tobak in kavo. Na Karibskih otokih pa na planta\xc5\xbeah pridelajo tropsko sadje (bananovci, kokosove palme), tropske za\xc4\x8dimbe (mu\xc5\xa1katni ore\xc5\xa1ek, vanilija, poper, ingver) in sladila (sladkorni trs, kakavovec).'